text: Рэстарацыйна-забаўляльны комплекс «Поедем Поедим», незаконна збудаваны ў ахоўнай зоне мэмарыялу Курапаты, паступова ператвараецца на ўстанову клюбнага тыпу для актыўных носьбітаў і адэптаў дэструктыўнай ідэалёгіі «русскаго міра». Варта абароны Курапатаў, якая ў межах выкананьня Прадстаўленьня пракутатуры № 0703-05д-1745 з 17.11.2012 г. зьдзяйсьняе рэгістрацыю ўсіх наведнікаў, пастаўнікоў, пэрсаналу й абслугі гэтай забаўляльнай установы, зафіксавала візыт у яе расейскага радыкальнага прапагандыста Уладзімера Еранасяна.
  Сумнавядомая рэстарацыя «Поедем Поедим» (кол. «Бульбашъ-холл») была правакатыўна адчыненая на пачатку чэрвеня 2018 году, у 30 гадавіну з моманту публікацыі ў выданьні «Літаратура й мастацтва» артыкулу Зянона Пазьняка й Яўгена Шмыгалёва, у якім яны адкрылі Беларусі й усяму сьвету праўду пра Курапаты – самыя масавыя расстрэлы жыхароў Беларусі карнымі падразьдзяленьнямі НКВД. З гэтага моманту гэтая забаўляльная ўстанова сталася свайго кшталту цэнтрам для прарасейскіх сілаў краіны. Варта абароны на працягу ўжо больш чатырох з паловаю месяцаў фіксуе безьліч правакатараў і прадстаўнікоў прарасейскай пятай калёны, якія праводзяць там сустрэчы й, цалкам мажліва, каардынуюць свае дзеяньні. 16 верасьня гэтую рэстарацыю наведаў адзін з наўпроставых праваднікоў агрэсіўнай нэаімпэрскай палітыкі Расеі, прапагандыст Уладзімер Еранасян разам з сваёй жонкай Аленай.
  Акаўнты сацсетак: “VK” (архіў акаўнту, фотаальбому, кантактаў), “ОК” (архіў акаўнту, фотаальбому, кантактаў), Instagram.
  Валодае аўтамабілем Mercedes Benz белага колеру, нумар дзяржрэгістрацыі: М909УМ, 197 рэгіён (Масква).
  У 1991 г. скончыў факультэт журналістыкі Львоўскае вышэйшае вайскова-палітычнае вучэльні. Да 1996 году праходзіў службу на Чарнаморскім флёце ВМФ РФ у якасьці карэспандэнту флёцкае газэты «Флаг Родины» (рас.). Меркавана ў 2001 годзе скончыў вайскова-пэдагагічны факультэт Вайсковага унівэрсытэту МА РФ, у 2003 годзе прызначаны выкладчыкам катэдры журналістыкі гэтага ж ВНУ, у якім выкладаў досыць працяглы час. Паводле сьведчаньняў Еранасяна вялікая колькасьць ягоных навучэнцаў зараз працуе ў прэс-службах сілавых ведамстваў.
  Зяўляецца кандыдатам палітычных навукаў, у 2003 годзе абараніў дысэртацыю на тэму «Рэлігійны фактар у сыстэме інфармацыйнай бясьпекі Расеі: вайскова-палітычны аналіз». Адмысловец у галіне інфармацыйнай вайны і яе рэлігійнай кампанэнты.
  Паводле загаду Міністэрства абароны РФ № 370 з 5 траўня 2008 г. Еранасяну нададзенае званьне капітану 1-га рангу (адпавядае ў сухапутных войсках і авіяцыі званьню палкоўнік).
  Пазыцыянуе сябе, як экспэрт ў вядзеньні мэдыявойнаў, пісьменьнік. Напісаў прапагандысцкі раман «Колорады», выдадзены маскоўскім выданьнем «Эксмо» ў 2015 годзе. У ім ён апраўдвае расейскую ваенную агрэсію супроць Украіны й выхваляе акупацыйныя расейскія войскі.
  Аўтар публікацыяў на прарасейскіх чарнасоценных рэсурсах «IMHOClub», «Сонар 2050», «Телескоп» і інш. Досыць часта Еранасяна запрашаюць для ўдзелу ў ток-шоў на беларускія дзяржаўныя тэлеканалы, падчас якіх ён праводзіць антызаходнюю прапаганду й усхваляе нэаімпрэскую палітыку Расеі.
  Зьяўляецца зацятым прыхільнікам паўнавартаснае разбудовы так званай Саюзнай дзяржавы, пад выглядам якой Беларусь непазьбежна будзе інкарпараваная й апынецца пад татальным контролем Расейскае Фэдэрацыі.
  Падчас актыўнай фазы баявых дзеяньняў Збройных сілаў РФ супроць Украіны ў ліпені 2014 году ён засьведчыў адпаведным скрыншотам з адназначным адлюстраваньнем свайго бачаньня Саюзнай дзяржавы Расеі й Беларусі.
  Пра якасьць ягонага пісьменіцкага й журналісцкага таленту сьведчаць, напрыклад, радкі зь ягонага прапагандысцкага матар’ялу што да падрыхтоўкі сьвяткаваньня сотай гадавіны абвяшчэньня незалежнасьці Беларускай Народнай Рэспублікі (падаем у арыгінале):